b'\n_START_ARTICLE_\nStevan Hristi\xc4\x87\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na konservatoriju v Leipzigu, pred prvo svetovno vojno med letoma 1910 in 1912 je \xc5\xbeivel Moskvi, Parizu in Rimu. Deloval je kot dirigent in direktor v beograjski Operi, pou\xc4\x8deval je na glasbeni \xc5\xa1oli, bil je eden izmed ustanoviteljev beograjske filharmonije, predaval je kompozicijo na glasbeni akademiji, kjer je bil od 1943 do 1944 tudi dekan._NEWLINE_Bil je tudi \xc4\x8dlan Srbske akademije znanosti in umetnosti._NEWLINE_Kot skladatelj je bil blizu glasbenemu izrazu rojaka Stevana Mokranjca. Pisal je razli\xc4\x8dna dela, a je danes najbolj znan kot skladatelj prvega celove\xc4\x8dernega srbskega baleta v \xc5\xa1tirih dejanjih Ohridska legenda, krstno izvedenega 29. novembra 1947 v Beogradu. Balet je bil tudi na sporedu ljubljanske Opere._NEWLINE_Znani sta tudi njegova opera enodejanka Suton (1925) in prvi srbski oratorij Vstajenje (1912).'